Publication: Magyar Közlöny
Issue: MK-2008-87 (Year: 2008, Number: 87)
Era: 2004-2010
Section: A szakmai névjegyzéket az Országos szakértõi, az Országos vizsgáztatási, az Országos szakmai szakértõi és az Országos szakmai vizsgaelnöki névjegyzékrõl, valamint a szakértõi tevékenységrõl szóló 31/2004. (XI. 13.) OM rendelet
Paragraph Index: 672

2008. I–II. hónap adatai szerint az EU többi 26 tagállamába való kiszállítás (1. számú táblázat) 9339 M eurót (2007 I–II. hónapjában 8363 M eurót), a beérkezés 8047 M eurót (2007 I–II. hónapjában 7470 M eurót) tett ki, így 2008. februárban a múlt év azonos idõszakához képest, euróban mérve, a kiszállítások 11,7%-kal emelkedtek, a beérkezések 7,7%-kal nõttek. Ugyanezen idõszakban a magyar összkivitel valamivel nagyobb mértékben, 17,7%-kal (10 352 M euróról 12 187 M euróra) bõvült, az összbehozatal is az EU-tagállamokból való beérkezésnél jobban nõtt, 14,0%-kal (10 622 M euróról 12 109 M euróra). Ennek megfelelõen a tagországok részesedése a magyar kivitelben 76,6%-ot (2007 I–II. hónapjában 80,8%), a behozatalban 66,5%-ot (2007 I–II. hónapjában 70,3%) tett ki. A fentiek szerint a forgalom egyenlege az egy évvel korábbi azonos idõszakban regisztrált 893 M eurós többlethez képest most 1292 M eurós többletet mutatott, miközben a teljes magyar forgalomban mért elõzõ évi 270 M eurós deficit 2008 februárjában 78 M eurós többletre változott. A tagországokkal lebonyolított áruforgalom szerkezete a SITC árufõcsoportok szerinti megoszlás alapján a következõként alakult (2. számú táblázat). A kiszállításban az élelmiszerek 568 M eurót tettek ki, részesedésük így 6,1% (2007. I–II. hónapjában 6,1%), a nyersanyagok értéke 229 M euró volt, mely 2,5%-os súlyt jelent (2007 I–II. hónapjában 2,2%), az energiahordozók 197 M eurót értek el, ez 2,1%-os részesedés (2007 I–II. hónapjában 1,5%), a feldolgozott termékek értéke 2558 M euró volt, ez 27,3%-os hányadnak felel meg (2007 I–II. hónapjában 28,1%), míg a gépek és berendezések 5787 M eurós forgalma 62,0%-os részarányt képvisel (2007 I–II. hónapjában 62,1%). A beérkezések esetében az élelmiszerek 462 M eurót tettek ki, így részesedésük 5,7% (2007 I–II. hónapjában 5,3%), a nyersanyagok értéke 147 M euró volt, mely 1,8%-os súlyt jelent (2007 I–II. hónapjában 1,6%), az energiahordozókból 287 M euró értékû érkezett be, ami 3,6%-os részaránynak felel meg (2007 I–II. hónapjában 3,2%), a feldolgozott termékek beérkezése 3185 M eurót ért el, ez 39,6%-os hányadnak felelt meg (2007 I–II. hónapjában 40,9%), míg a gépek és berendezések cikkcsoport 3966 M eurós beérkezéssel 49,3%-os részesedést reprezentált (2007 I–II. hónapjában 49,0%). Tájékoztatásul közöljük az EU-n kívüli legfontosabb partnerországokkal lebonyolított forgalom adatait is (3. számú táblázat). Ezek szerint 2008 elsõ két hónapjában az átlagot lényegesen meghaladóan nõtt kivitelünk Oroszországba (+88%), Ukrajnába (+37%), szintén az átlag felett alakult a Szerbiába (+62%), valamint Horvátországba (+33%), továbbá az USA-ba (+27%) irányuló exportunk is. Jelentõs növekedést mutat a svájci (+49%) exportforgalom. Az átlag alatt alakult a Japánba irányuló export üteme (+7%). A kínai export stagnált. A Kanadába irányuló export csökkent az elõzõ évi szinthez képest. Behozatalunkban a legnagyobb részesedéssel bíró relációk közül az orosz forgalom az országos átlagnál gyorsabban nõtt (+29%); a kisebb volumenû ukrajnai (+34%) és Szerbiából származó (+51%), valamint Horvátországból származó (+54%) behozatal is jelentõsen emelkedett. Az átlag feletti mértékben nõtt Kanadából (+75%) és Kínából (+44%) származó importunk. Japánból és Svájcból a behozatal az átlag körül alakult. Az átlag alatti mértékben nõtt az USA (+9%) import.

Source: https://magyarkozlony.hu/hivatalos-lapok/039f6e39777b63c3e5052f46c9206e32a8834438/dokumentumok/738f78b36511b166c9c374bb5db5170f4c9d4b67/letoltes